સપ્તાહના આરંભે તા. 24ના રોજ આપને શુભ સમાચાર મળી શકે છે. આપના માટે ખુબ આનંદદાયી દિવસ રહેશે. તા. 25, 26 અને 27 દરમિયાન આપનો સમય સારો નથી. માનસિક અજંપો વધુ રહેવાથી મહત્ત્વના નિર્ણય લેવાનું ટાળજો. કોર્ટ-કચેરીના કાર્યમાં વિધ્ન આવશે. આપને આવકના પ્રમાણમાં જાવકનું પ્રમાણ વધુ રહેશે. આ સમય દરમિયાન યાત્રા-પ્રવાસ ટાળવો. મનમાં નકારાત્મક વિચારો વધારે આવે તેથી તમે ડિપ્રેશન અનુભવશો અને વૈરાગ્ય તરફ વધુ ધકેલાશો. તબિયત નરમ ગરમ રહે. ખાસ કરીને આંખોમાં તકલીફ થવાના યોગો છે. જલોદર થવાની પણ સંભાવના રહે. પ્રવાસ દરમિયાન નદી કે તળાવમાં ન્હાવા જવું હિતાવહ નથી. પાણીજન્ય રોગોની પણ સમસ્યા થઈ શકે છે. તા. 28 અને 29 દરમિયાન આપ ધ્યાન, પૂજાપાઠમાં વધારે સમય વ્યતિત કરશો. યોગમાં પણ રૂચિ રહેશે. ગુરુના સાનિધ્યમાં રહેવાનો લાભ મળશે. ઉચ્ચ અભ્યાસમાં સફળતા મળે. અટવાયેલા કામકાજમાં વાતચીત દ્વારા ઉકેલ આવે. તા. 30ના રોજ સમય આપને સાથ આપશે જેથી આપ બેહદ ખુશ રહેશો. પ્રેમસંબંધોમાં મધુરતા રહેશે. આપ સ્ફૂર્તિ અને તાજગી અનુભવશો. વાહન ખરીદવા માટે શુભ સમય છે. દલાલી કે કમિશનના કામથી લાભ થાય. વ્યવસાયમાં પ્રગતિ થાય. નોકરીમાં પ્રમોશન થાય. સામાજિક માન-પ્રતિષ્ઠા વધે. સરકારી કામકાજમાં સફળતા મળે. રાજકીય લોકોને મહત્તવનો હોદ્દો મળવાની શક્યતા પ્રબળ દેખાય છે.